text: [{"text_idx": "#000004", "text": "Turkiyaan Jamaal Khaashoqjii qonsilaa Istanbul keessatti ajjeefamuu isaa ragaa Viidiyoo fi sagalee akka argatte, qondaaltota Ameerikaatiif kan himte tahuu gaazexaan Washington Post gabaase. Akka gabaasa kanaatti, Jamaal gara qonsilaa eega seenee booda garee tikaa Sa\u2019uudiitiin ugguramee qoratamaa akka turee fi booda irra ammoo ajjeefamee reeffi isaa akka ciccirame ragaan Viidiyoo fi sagalee Turkiyaan argatte ni mul\u2019isa."}, {"text_idx": "#000006", "text": "Kanuma hordofuun Sa\u2019uudi fi Turkiyaan waliin qorannoo geggeessuuf kan walii galan tahuu qondaalli ol\u2019anaan Waajjira Prezdaantii Turkiyaa Ibraahim Kalin Anaadooluu Niiwusitti hime. Haaluma kanaan jilli mootummaa Sa\u2019uudi Jum\u2019aa har\u2019aa Turkiyaa kan seene yoo tahu, Sabtii boruu qondaaltonni biyyoota lamaanii haala qorannoo kanaa irratti mari\u2019achuuf kan karoorfatan tahuun beekameera."}, {"text_idx": "#000014", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]